CELEX: 62020TN0008
Language: mt
Date: 2020-01-08 00:00:00
Title: Kawża T-8/20: Rikors ippreżentat fit-8 ta’ Jannar 2020 – Ir-Repubblika Ċeka vs Il-Kummissjoni

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/56
            
         
      Rikors ippreżentat fit-8 ta’ Jannar 2020 – Ir-Repubblika Ċeka vs Il-Kummissjoni
      (Kawża T-8/20)
      (2020/C 77/77)
      Lingwa tal-kawża: iċ-Ċek
      
         Partijiet
      
      
         Rikorrenti: Ir-Repubblika Ċeka (rappreżentanti: M. Smolek, J. Pavliš, J. Očková u J. Vláčil, aġenti)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni (UE) 2019/1835 tat-30 ta’ Ottubru 2019 sa fejn teskludi mill-finanzjament tal-Unjoni Ewropea nefqa mġarrba mir-Repubblika Ċeka fil-kuntest tal-Fond Agrikolu Ewropew għall-Iżvilupp Rurali (FAEŻR) fir-rigward tal-miżuri M14 b’rabta mas-snin finanzjarji 2017, 2018 u 2019 għall-ammont totali ta’ EUR 35 109,02, kif ukoll tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motiv segwenti:
      
                  —
               
               
                  Il-motiv huwa bbażat fuq ksur tal-Artikolu 52(1) tar-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni. Il-Kummissjoni bbażat korrezzjoni finanzjarja fuq allegat ksur ta’ dispożizzjoni tad-dritt tal-Unjoni, jiġifieri l-Artikolu 25 tar-Regolament ta’ Implimentazzjoni tal-Kummissjoni (UE) Nru 809/2014 tas-17 ta’ Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll, tal-miżuri tal-iżvilupp rurali u tal-kundizzjonalità (iktar ’il quddiem ir-“Regolament Nru 809/2014”). Madankollu, ma kienx hemm ksur ta’ din id-dispożizzjoni. Tabilħaqq, il-Kummissjoni ssotni b’mod żbaljat li l-bidu taż-żjara ta’ verifika fl-ewwel impriża agrikola tal-benefiċjarju jimplika t-tħabbir impliċitu ta’ verifiki sussegwenti, u dan it-tħabbir impliċitu għandu l-istess konsegwenzi daqslikieku kien tħabbir reali ta’ kontroll fis-sens tal-Artikolu 25 tar-Regolament Nru 809/2014.